google/wiki40b huggingface dataset:
Stor frostmåler

Utseende

Hos frostmålere har hunnen ofte reduserte eller mangler vinger. Hunnen til stor frostmåler kan ikke fly, vingene mangler helt.  Hannens forvinger kan variere mye fra mørkt rustbrunt til  lysere gult. De har alltid et typisk brunt bølgete tverrbånd og flere mindre rustbrune flekker. langs framkanten av forvingen, mellom de to tverrbåndene båndene, er det en brun flekk. Vingespennet er 30-40 millimeter og den er dermed noe større og kraftigere enn den norske artene i slekten Agriopis, som den ellers ligner.
Larven har rødbrunt hode, men kan variere i fargene på kroppen mellom brungrått eller brungult. Den har en bred, rødbrun midtlinje omgitt av svarte kanter.

Levevis

Sommerfuglen flyr sent på høsten og særlig om natten. Om dagen sitter de på en trestamme eller et annet sted. Ofte tiltrekkes de av lys og kan finnes i store mengder ved utelamper.
Den vingeløse hunnen kryper opp langs stammen og frem til de ytterste greinene. For å tiltrekke seg hannen, produserer hun et feromon, et luktstoff, som hannen sporer opp. Parringen og eggleggingen finner sted på greiner i tretoppene.  Hun legger opptil 300-400 egg.  Eggene overvintrer.
Eggene klekkes om våren, når knoppene spretter på treet. Larvene spiser på bladene, men uten å spinne bladene sammen. På seinsommeren er larvene utvokste. De søker ned i skogbunnen. Ofte slipper de seg ned via en spinntråd. Nede i skogbunnen spinner de en kokong av spinntråd.  I den tette kokongen har de sitt puppestadium.  Den voksne sommerfuglen klekkes vanligvis etter de første frostnettene om høsten.

Skadedyr

Stor frostmåler har hatt flere masseutbrudd i de siste årene, og regnes blant skadedyrene. Særlig på eik i skogområdene langs sørlandet er blitt snauspist over store skogsområder.
Snauspising  påvirker veksten hos trærne. Men den fører sjelden til at trærne dør, derfor har arten mindre betydning som skadedyr. Bekjempelse er derfor uaktuelt i skogen.
Tyson Chandler

Personlig informasjon

I 2005 giftet Tyson Chandler seg med kjæresten, Kimberly. I mai et år senere fikk de sin første datter som de kalte Sacha.
Chandler har sitt eget støtteprogram for flomofrene i New Orleans som kalles «Rebound to Rebound» som går ut på at han gir 10 $ til veldedighet per retur han tar for New Orleans. I fjor tok han 904 returer, han ga 9040 $ til flomofrene. Noe som tilsvarer ca. 55 000 kroner.

Los Angeles Clippers

Tyson Chandler ble valgt av Los Angeles Clippers i andre opptaksrunde i 2001. Rett etterpå ble Chandler byttet bort, sammen med Brian Skinner, mot Elton Brand. Dermed havnet Tyson Chandler sammen med sin gamle lagkamerat fra highschool, Eddy Curry, i Chicago Bulls.

Chicago Bulls

Tyson Chandler hadde fort vokst til å bli en anerkjent spiller i NBA. I starten syntes han det var både vanskelig og tøft å fylle Elton Brands plass, men det skulle vise seg at Chandler var et stort talent. Tyson Chandler spilte totalt 5 sesonger for klubben og viste seg å være ett svært godt kjøp av Chicago Bulls.

New Orleans Hornets

I juli 2006 ble Chicago Bulls og New Orleans Hornets enige om en avtale som innebar at Chandler ble solgt. Chandler var selv veldig optimistisk vedrørende overgangen. Han mente han hadde noe å gi laget, og at han kunne hjelpe New Orleans Hornets med å komme seg til NBA sluttspillet. Chandler ga også uttrykk for at det var en enorm mulighet for enhver basketballspiller å spille med en gjeng kommende talenter. Særlig var Chandler optimistisk ved New Orleans Hornets' nye Point Guard, Chris Paul, som senere viste seg å være et stort talent.

Charlotte Bobcats

I 2009-2010-sesongen spilte han for Charlotte Bobcats. Han ble byttet mot Emeka Okafor.

Dallas Mavericks

Chandler var en viktig defensiv brikke for et Dallas Mavericks lag som av mange ble sett på som for veike til å gå hele veien. Dallas overrasket de fleste da de tok seg helt til finalen. Enda flere ble overrasket da Dallas slo favorittene Miami Heat 4-2.

New York Knicks

Chandler stod uten kontrakt etter sesongen 2010/11. Dallas´ eier, Mark Cuban, prioriterte økonomisk tilbakeholdenhet fremfor å signere spillerne som hjalp Dallas å vinne tittelen i 2011. Tyson Chandler signerte en 4-årskontrakt med New York Knicks verdt 58 $ dollar. Våren 2012 ble Chandler kåret til NBAs beste defensive spiller sesongen 2011/12. 
Han var også med på USAs landslag og var med å vinne VM-gull (2010).
Chalcosoma caucasus

Utseende

En meget stor (hannen er 8- 13 centimeter lang) og tung bille. Arten er den største i slekten Chalcosoma og trolig den største billen i Asia. Kroppen er glinsende svart med en bronseaktig glans. Hannen har et kraftig horn (rettet skrått oppover og framover) på hodet, dette har vanligvis en tann på oversiden. På hver side av pronotum er det et langt, krumt, framoverrettet horn, disse er rette i den indre delen men litt nedoverkrummet i spissen, det er også en kraftig pigg i midten. Hunnen mangler alle disse hornene.

Levevis

Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser.
Denne arten lar seg greit oppdrette og holde i fangenskap. Man må imidlertid håndtere disse billene varsomt, for de er svært sterke i forhold til størrelsen og har skarpe horn og klør.

Utbredelse

Arten er utbredt i Sørøst-Asia (Indonesia og Malaysia).
Alice in Chains

Facelift (1990–1992)

Facelift er det første studioalbumet til Alice in Chains og ble utgitt 21. august 1990. Det var det første grungealbumet som kom på 50.-plass på Billboard Top 200 i USA, og var det andre etter Soundgardens Louder than Love til å komme på 1.-plass på Heatseekers takket være singlene «We Die Young» og «Man in the Box». Albumet har blitt sertifisert dobbel platinium i Amerika og det har blitt solgt over 2 millioner kopier av albumet bare i USA. Det ble gitt ut fire singler, «We Die Young», «Man in the Box», «Bleed the Freak» og «Sea of Sorrow», som alle klarte seg bra kommersielt.

Dirt (1992–1995)

Dirt er det andre studioalbumet til Alice in Chains og ble utgitt 29. september 1992. Albumet er et kritikkerrost album og blir sett som en klassiker fra gullalderen til Grunge og satte Alice in Chains opp sammen med de store grungebandene som Nirvana, Soundgarden og Pearl Jam. Albumet kom på 6.-plass på Billboard 200. Albumet var innspilt på samme tid da Layne Staley hadde problemer med dop som etter hvert ville føre til hans død i 2002. Albumet har blitt sertifisert 4x platinum. Det ble gitt ut 5 singler «Would?», «Them Bones», «Rooster», «Angry Chair» og «Down in a Hole» som alle klarte seg bra kommersielt, men det var særlig «Would?», «Down in a Hole» og «Angry Chair» som gjorde det bra.

Alice in Chains (1995–2008)

Alice in Chains, som også har blitt kjent som Tripod, ble gitt ut i 1995 og var det siste studioalbumet lagd sammen med Layne Staley. Albumet solgte bra, men ikke like mye som deres forrige album Dirt. Albumet ble sertifisert dobbel platinium i USA. Alle sangene er lagd unntatt «Grind», «Heaven Beside You», og «Over Now» ble skrevet av Layne Staley. Dette  ble det siste studio albumet Layne Staley lagde, fordi hans dopproblemer etter hvert tok knekken på ham.  Han døde i 2002, åtte år etter at Kurt Cobain hadde død. Dette albumet var det første som kom på 1.-plass på Billboard 200 av Alice in Chains' studioalbum.
Norgesmesterskapet i boksing 1969

Norgesmesterskapet i boksing 1969 ble arrangert 2. mars i Tønsberg.
Kongepokalen ble vunnet av Nils Dag Strømme. 
Forbundspokalen ble vunnet av Svein Erik Paulsen.
Beste klubb ble Tønsberg-Kameratene.
Brun stubbebukk

Utseende

En middelsstor til ganske stor (10–27 mm), avlang og noe flat, brun trebukk. Antennene er nesten så lange som halve kroppen. Hodet er kort og bredt, fasettøynene er ganske store og nyreformede, med lange hår innimellom fasettene. Pronotum er bredere enn langt, sett ovenfra rektangulært med avrundede hjørner. Det har en tydelig grop på hver side, mellom disse en grunn midtfure. Dekkvingene er parallellsidige med markerte, rettvinklede skuldre, hver vinge med to lengderibber. Beina er brune og forholdsvis korte.

Levevis

Larvene utvikler seg i nylig døde furustammer, sjeldnere gran. Eggene legges i barksprekker, nær bakken for stående trær, og larven lever først en tid under barken før den gnager seg inn i veden. Larveutviklingen tar 2–3 år. De voksne billene er nattaktive, og kommer gjerne til lys. Om dagen gjemmer de seg i barksprekker. Til tross for at de ikke tar næring til seg som voksne kan de leve opptil 45 dager.

Utbredelse

Arten er utbredt over praktisk talt hele Palearktis, unntatt de nordligste delene. I Norge finnes den nord til det sørligste Nordland.
Naverfjorden

Naverfjorden er en liten fjord i Larvik kommune i Vestfold. Den har innløp fra Skagerrak og strekker seg to kilometer nordover.
Tettstedet Anvik ligger på vestsiden av fjorden. Det ligger flere campingplasser langs Naverfjorden.
Exclaim!

Exclaim!  er et kanadisk musikktidsskrift som gis ut en gang i måneden. Tidsskriftet går som regel i dybden med sine anmeldelser og artikler. Det fokuserer mest på kanadisk musikk og ny musikk. Tidsskriftet blir delt ut over 2600 steder i Canada, og selger mer enn 100 000 kopier i måneden.
Per Meinich

Liv

Han ble cand. oecon. i 1955. En tid var han Ragnar Frisch' vitenskapelige assistent. Fra 1962 til 1963 oppholdt han seg med stipend ved Stanford-universitetet. Fra 1966 var han dosent. I 1969 fikk han doktorgraden for en avhandling om pengeteori og internasjonal økonomi. Han ble utnevnt til professor i 1972 og ble i stillingen til han gikk av med pensjon i 2001.

Utmerkelser

Meinich var medlem av Det Norske Videnskaps-Akademi fra 1989.
Kidatudemningen

Kidatudemningen er en demning med et vannkraftverk i elva Rufiji, beliggende i det østlig-sentrale Tanzania. Installert total produksjonseffekt er 200 MW, fordelt på fire francisturbiner à 50 MW hver.
Operatør er energiselskapet Tanesco. Anleggsarbeidet begynte i 1975 og kraftverket stod ferdig i 1980.
71. luftvernbrigade

71. luftvernbrigade er en luftvernbrigade i det russiske forsvaret som er underlagt 35. armé fra Russland.  Brigaden er forlagt til Srednebeloje i Amur oblast.
Ospemåler

Utseende

En middelsstor (vingespenn hos hannen 40 – 45 mm, hos hunnen 31 – 37 mm), brungul måler, vingene med brunlig bestøvning. Hunnen har spissere og mindre vinger enn hannen, og er noe mørkere (brunere) på farge. Kroppen er ganske spinkel, vingene store og brede hos hannen, smalere hos hunnen. De er brungule med innslag av brune skjell, hunnens forvinger er nærmest brune. Forvingen har to utydelige, brune tverrlinjer, den ytterste av disse med en avlang, hvit flekk nær fremkanten. Bakvingen er blekt brungul med en diffus, brun flekk i midten.

Levevis

Arten er knyttet til osp (Populus tremula), som er larvenes næringsplante. De voksne sommerfuglene flyr både om dagen og om natten, i april – juni med hovedflygetiden i mai.

Utbredelse

Arten finnes i Europa nord for Alpene, østover til det midtre Sibir. I Norge er den temmelig vanlig på Østlandet og Sørlandet, på Vestlandet er den bare funnet i Hardanger, det finnes også spredte funn fra Trøndelag og Nord-Norge.
Radionuklide

En radionuklide er et atom med en ustabil kjerne som er karakterisert ved at overflødig energi enten kan gå til en nylig dannet partikkel i atomkjernen eller til et atomært elektron (intern konversjon). I prosessen omdannes radionukliden ved å sende ut fotoner, elektroner, nøytroner eller andre subatomære partikler. Disse partiklene danner det som kalles ioniserende stråling. Radionuklider finnes naturlig og lages kunstig.
Strålingen fra en radionuklide under omdanning er som et fingeravtrykk for den spesielle radionukliden. Det er mulig å måle strålingen og karakterisere den ved partikkeltype og energi. Det er slik en kan skille radionuklider i fra hverandre. Ved gammaspektroskopi sorteres gammapartikler med samme energi slik at de opptrer som en topp i spekteret. Cesium 137 har for eksempel gammastråling (fotoner) med energi 662 keV. Ved denne energien bygger det seg opp en topp etter hvert som tellingen skrider frem. Radionuklider ender etter omdanning som stabile atomer.
Omdanning av radionuklider kalles radioaktiv omdanning, på engelsk: radioactive decay, svensk radioaktivt sønderfall og dansk: radioaktvivt henfall. Radionuklider og radioaktiv omdanning blir feilaktig omtalt som radioaktivitet. Det finnes kart over alle radionuklider, radionuklidekart eller isotoptabell.

Aktivitet og becquerel (enhet)

Aktiviteten til en radionuklide er et mål på hvor mange omdanninger som skjer per sekund. Enheten for aktivitet til en radionuklide er becquerel (forkortet Bq). Den er oppkalt etter fysikeren Henri Becquerel. Definisjonen på aktivitet til en radionuklide er
1 Bq = 1 s⁻¹
Aktiviteten i 1 gram Ra-226 er 1 Ci = 37 GBq = 37 • 10⁹ Bq. Det arbeides med å redefinere enheten for aktivitet, men inntil videre gjelder avledingen fra den gamle enheten curie (Ci) enheten. Aktivitet til en radionuklide blir feilaktig beskrevet som radioaktivitet. Se ekstern lenke. En samling av radionuklider kalles en radioaktiv kilde. Dette er en strålekilde der radionuklidene i den omdannes ved utsending av ioniserende stråling.
Aktivitet måles i et aktivitetsmeter. Dette er et ionisasjonskammer formet som en liten brønn. Derav navnet brønnkammer. Den radioaktive kilden som inneholder en ukjent aktivitet settes i brønnen. Strømmen fra ionseringen i kammeret måles. Hver radionuklide som skal bestemmes må ha en kalibreringskoeffisient. Aktiviteten til nukliden beregnes fra målt strømmen og kalibreringskoeffisient. Aktivitetsmeter kalles også dosekalibrator i nukleærmedisin. Aktiviteten til en radionuklide må beregnes ved et bestemt tidspunkt.
Oslo Business Memo

Oslo Business Memo er en journalistisk og redaksjonell publikasjon for nyheter om næringsliv, økonomi og politikk i Oslo. Virksomheten ble etablert i 2010 av Per Gjørvad og Magne Soundjock Otterdal i samarbeid med et nettverk av journalister og markedsførere. Publiseringen startet 4. oktober 2010 fra kontorer i Hjalmar Brantingsvei 8. I 2011 flyttet virksomheten til StartupLab i Forskningsparken, Gaustadalleen 21. I 2014 ble redaksjonen lokalisert i Skippergata 26, som en av de første virksomhetene i Oslo Media House.
Barnets beste

«Barnets beste», i formen «det som er best for barnet», er et begrep som brukes i FNs konvensjon om barns rettigheter – artikkel 3, og i Barneloven §§ 43, 48, 55. Uttrykket brukes for å fokusere på barnets behov og interesser. Ifølge Barneombudet er «barnets beste» et vagt begrep og det er tilnærmet umulig å lage regler som skal være dekkende for alle barns behov og livssituasjon.
Begrepet trekkes fram i barnefordelingssaker etter skilsmisser og samlivsbrudd. Barneloven pålegger foreldre å avtale samvær med barn etter samlivsbrudd utfra egen vurdering av hva som er best for barnet. Om enighet ikke oppnås er det tillagt domstolene og offentlige institusjoner å ta avgjørelsene.
Symmetrisk flerprosessering

Symmetrisk flerprosessering er en form for flerprosessering, eller bruken av to eller flere mikroprosessorer i et og samme datamaskinsystem. Dette støttes direkte av maskinvaren og står i en kontrast til asymmetrisk flerprosessering hvor flerprosessering besørges indirekte av operativsystemet eller annen programvare.
Symmetrisk flerprosessering innebærer at to eller flere mikroprosessorer deler et felles dataminne (SIMD). Dette kan referere til flere prosessorkjerner på samme mikrobrikke, flere mikrobrikker med hver sin kjerne i en enkelt mikroprosessor, eller flere mikroprosessorer på et hovedkort. Symmetrisk flerprossering kan også realiseres i et nettverk.
Selvtitulert

Selvtitulert er når et band eller en musiker utgir et musikkalbum eller video med samme navn som bandet eller musikeren selv, ofte et debutalbum eller den første EP, single eller demo.
Lasiocercis

Utseende

Middelsstore, kraftige, mer eller mindre brunlige trebukker. Antennene er omtrent så lange som kroppen. Pronotum er nærmest sekskantet med en butt tann midt på hver sidekant.

Utbredelse

Slekten finnes bare på Madagaskar.
Knud Porse

Knud Porse død 30. mai 1330 var hertug av Samsø, Halland og Dansk Estland.

Historie

Knud Porse var en dansk adelsmann som i årene 1318-21 var svensk riksråd. I 1321 ble han svensk høvedsmann i Varbjerg i Nørrehalland. Lenstageren i Nørrehalland var hertuginne Ingebjørg Håkonsdatter som var mor til Magnus Eriksson fra sitt første ekteskap med hertug Erik Magnusson.
Sammen med Ingeborg ledet Knud i 1332 et militærtog mot Skåne, hvilket ble bekjempet av både det norske og det svenske riksråd. Siden reiste han til Danmark, hvor han sluttet seg til opprøret mot Christoffer II. Under et riksmøte på Fyn i 1327, ble han utnevnt av den nye kong Valdemar III til hertug av Halland og Samsø. Et år senere kunne han i kraft av sin nå fyrstelige stand gifte seg med Ingeborg, hvormed han fikk sønnene Haakon og Knud. I 1329 ble han forlent med hertugdømmet Estland.
Knut Porses väg i Varberg er oppkalt etter ham.
Energispillet

Energispillet.no er et fritt tilgjengelig webbasert strategispill innen energi, miljø og klima. Målgruppen for spillet er elever i ungdomsskolen og videregående skole. Energispillet.no er bygget over en simulatorbasert spillmotor. Det betyr at det er spillerens handlinger som er avgjørende for framdrift og resultater, ikke forhåndsprogrammerte løsninger. Energispillet.no er først og fremst er undervisningsspill, men er også godt egnet som strategispill til bruk i fritiden.
Pattedyr

Mangfold

Pattedyr varierer kolossalt i både størrelse og livsform. De minste artene kan veie ned mot 3 gram (blant annet flaggermus) og de største opp mot 160 metriske tonn (blåhval). Noen kan fly, glidefly, svømme, løpe eller klatre, andre hopper rundt eller tilbringer hele eller store deler av livet i vann.
Pattedyrene deler tre særegne fysiologiske karakteristikker, ikke funnet hos andre dyr: Alle pattedyr har tre ben i mellomøret, hårvekst, og melkeproduksjon via omdannede svettekjertler kalt patter. Så vidt man vet er blåhvalen det største pattedyret som noen gang har levd på Jorden. Patterdyr lever normalt i 1-70 år, avhengig av arten. Det er kjent at grønlandshval kan bli opp mot 200 år gammel. Som en hovedregel kan man hevde at små arter lever kortere enn store arter, men det finnes også eksempler på annet, for eksempel flaggermus (Chiroptera) som kan bli mer enn 10 år gamle i vill tilstand.
De land i verden som har størst mangfold av pattedyrarter er Indonesia (670 arter), Brasil (648 arter), Kina (551 arter, inkludert Hongkong og Macao), Mexico (523 arter), og Peru (467 arter). Til sammenligning har Norge 75 arter, Sverige 72 arter, Danmark 65 arter, og Finland 62 arter.

Atferd

Pattedyras atferd varierer mellom de mange ulike artene. Alle pattedyrhunner har en eller annen form for brunst, der egg utvikles og klargjøres for befruktning. En fundamental komponent er dessuten hunnenes utvida omsorg for eget avkom, som følge av den påfølgende dietiden etter nedkomst. Som varmblodige dyr kan man dessuten hevde at pattedyr generelt har et større energibehov enn kalblodige dyr av samme størrelse har, herunder også som regel en betydelig mer energikrevende atferd.

Bevaringsstatus

I løpet av de siste femhundre årene har minst 82 arter med pattedyr blitt utryddet. Ifølge IUCN er dessuten omkring 22 prosent, mer enn 1 200 arter, enten truet av utryddelse i en eller annen grad eller også utryddet på verdensbasis. Årsakene hevdes blant annet å være tap av habitat, gjennom ødeleggelser og fragmentering, introduksjon av fremmede arter og andre menneskeskapte problemer som truer pattedyrenes eksistensgrunnlag.
World Squash Federation

World Squash Federation (WSF) er det internasjonale idrettsforbundet for squash, stiftet i 1967. WSF er anerkjent av Den internasjonale olympiske komité og er medlem av Association of IOC Recognised International Sports Federations. Forbundet arbeider for å få squash på det olympiske programmet til De olympiske leker i 2020.
WSF har 135 medlemsforbund, som er nasjonale squashforbund anerkjent av de nasjonale olympiske komiteer som idrettens øverste organ. Medlemsforbundene er fordelt på fem regionale forbund som inngår som en sentral del av WSFs struktur.
Den første squashbanen ble anlagt i England i 1864, og i dag er det omkring 50 000 baner over hele verden. For å utnytte veksten samt fremme og koordinere idretten, ble International Squash Rackets Federation dannet i 1967, og organisasjonen fikk sitt nåværende navn i 1992. Hovedkontoret ligger i Hastings i East Sussex.
Gir

Virkemåte

Illustrasjonen viser to tannhjul med radiene r₁ og r₂, og med like store tenner som mellomrom.  Tennene griper inn i hverandre og danner en utveksling mellom de to parallelle akslene som hjulene sitter på – bemerk at «radius» her er avstanden mellom hjulets aksel og det stedet på tennene (her markert med hvit strek) som kommer i berøring med det andre hjulets tenner.
Trekker man det ene tannhjulet rundt med et dreiemoment τ₁ og en vinkelhastighet ω₁, tvinges det andre hjulet til å rotere i motsatt retning med et nytt dreiemoment τ₂ og ny vinkelhastighet ω₂.
Akkurat de samme forhold gjelder om tannhjulene er plassert fra hverandre, men er forbundet med et endeløst kjede eller rem som f.eks. ved en sykkel.

Vinkelfrekvensen er omvendt proporsjonal med radius

Der hvor tennene griper i hverandre, skal det hele tiden passere en tann fra det ene hjulet etterfulgt av en tann fra det andre hjulet.  Da tennene sitter med ensartet avstand, så skal de to hjulene ha samme tangentialhastighet i inngrepspunktet.  Da tangentialhastighetene er proporsjonal med radius og vinkelhastigheten, må det mindre hjulet ha en høyere vinkelfrekvens enn det større for å holde denne felles tangentialhastigheten.  Derfor gjelder:

Dreiemomentet er proporsjonalt med radius

Dreiemomentet er proporsjonalt med kraften tennene utøver på hverandre og med «momentarmens» lengde, som i dette tilfellet er hjulenes radier.  Da kraften er lik for begge tenner (jamfør Newtons 3. lov og aksjon og reaksjon), blir dreiemomentet i et gitt tannhjul proporsjonalt med hjulets radius.  Man har at:
Denne siste ligningen gjelder kun i en ideell girutveksling, man ser altså bort fra tap av mekanisk energi, for eksempel ved friksjon.
Speiderleir

En speiderleir er en samling for speidere. På norsk har uttrykket vært brukt siden speiderbevegelsen ble etablert i Norge, og i 1930 utga forfatteren Erling Hauger ungdomsromanen I speiderleir under pseudonymet Arne Refs.
En internasjonal speiderleir kalles en jamboree.
Eckerö

Turisme

Eckerö har en utviklet turistnæring, og ligger høyt på listen over steder med flest soltimer i Norden. Kommunen har en 18-hulls golfbane, samt en av Nord-Europas største idrettshaller,  Eckerö Hallen.
Bipolar strøm

En bipolar strøm representerer to kontinuerlige strømmer av gass fra polene til en stjerne. Bipolare strømmer kan forbindes med protostjerner (unge, dannende stjerner), eller med utviklede post-AGB-stjerner (ofte i form av bipolar stjernetåke).
Tolpuddle

Tolpuddlemartyrene

Landsbyen er kjent for tolpuddlemartyrene, seks menn som i 1832 dannet en fagforening. To år senere ble de dømt til transportering til Australia; i 1836 ble de frigitt fordi de hadde blitt folkehelter. Flere gamle arbeiderhus er bevart, noen av dem fortsatt bebodd av jordbruksarbeidere, og en er innredet som Martyrmuseet. Utenfor museet står en skulptur som viser de seks tolpuddlemartyrene. Den årlige festivalen for martyrene blir årlig holdt i landsbyen den tredje helgen i juli.
En gammel platanlønn i landsbyens park er kjent som martyrenes tre, og det er sagt at det var under dette treet som martyrene sverget sin troskap. Treet er nå tatt var på av National Trust.

Dagens landsby

Tolpuddle hadde tidligere en bensinstasjon, butikk og postkontor, men disse har stengt. Den har en pub, The Martyrs Inn, som er eid av det nærliggende herregården Athelhampton House fra tudortiden og som ligger rundt 1,6 km til vest. Det er åpent for publikum.
Tolpuddles sognekirke er dedikert til Johannes Døperen og er datert til 1200-tallet.